b'\n_START_ARTICLE_\nSarcastaball\n_START_SECTION_\nKritikernes modtagelse\n_START_PARAGRAPH_\nLindsey Bahr fra SplitSider spekulerede i at der allerede var en football-afsnit i produktion, da dommerskandalen opstod to dage f\xc3\xb8r afsnittets premiere, og at producerne tilf\xc3\xb8jede referencer til det efter det skete. Bahr var imponeret over producernes evne til "mesterfuldt at kunne holde igen" ved at holde sig til kun \xc3\xa9n joke om skandalen, og derefter k\xc3\xb8rer videre med afsnittets andre temaer. Bahr f\xc3\xb8lte at seriens formel med at dele b\xc3\xb8rnene og deres for\xc3\xa6ldre, i stedet for drengene, fungerede godt i dette afsnit, og fastslog at komien bliver fremh\xc3\xa6vet n\xc3\xa5r b\xc3\xb8rnene bliver pr\xc3\xa6senteret s\xc3\xa5dan, med videnshuller og at de blindt stoler p\xc3\xa5 de voksnes opf\xc3\xb8rsel._NEWLINE_Max Nicholson fra IGN mente at afsnittets emnefokuseret humor, tvetydighed og barnlige l\xc3\xb8bende jokes muligvis kan g\xc3\xb8re det til et klassisk afsnit, at Randys vej til en fremst\xc3\xa5ende stilling var en af de st\xc3\xa6rkste historier i s\xc3\xa6sonen, og at nogle "store \xc3\xb8jeblikke" blev effektureret af latterligg\xc3\xb8relsen af NFL. Selvom Nicholson fandt Butters sidehistorie svagere end Randys, is\xc3\xa6r hans taler og drengenes gameplay, syntes han at s\xc3\xa6d-joken var "hysterisk", og kommenterede "Jeg kunne bogstaveligt talt ikke stoppe med at grine, s\xc3\xa5 sjovt synes jeg det var. Jeg kunne n\xc3\xa6sten ikke tr\xc3\xa6kke vejret."_NEWLINE_Carter Dotson fra TV Fanatic, fandt afsnittets latterligg\xc3\xb8relse af football perfekt, is\xc3\xa6r dets behandling af sportsradiov\xc3\xa6rten Jim Rome og NFL-kommis\xc3\xa6ren Roger Goodell, og slog fast at seriens evne til at forblive \xc3\xa6gte mod sine figurer, mens det laver grin med \xc3\xb8jeblikkelige begivenheder, resulterer i de bedste afsnit, selvom han indr\xc3\xb8mmede at han "var ved at kaste op flere gange" mens han s\xc3\xa5 afsnittet.'